CELEX: C2005/115/17
Language: el
Date: 2005-05-14 00:00:00
Title: Διάταξη του Δικαστηρίου (δεύτερο τμήμα), της 17ης Φεβρουαρίου 2005, στην υπόθεση C-250/03 (αίτηση του Tribunale amministrativo regionale per la Lombardia για την έκδοση προδικαστικής αποφάσεως): Giorgio Emanuele Mauri κατά Ministero della Giustizia Commissione per gli esami di avvocato presso la Corte d'appello di Milano (Άρθρο 104, παράγραφος 3, του Κανονισμού Διαδικασίας — Πρόσβαση στο δικηγορικό λειτούργημα — Διατάξεις περί των εξετάσεων προς απόκτηση αδείας ασκήσεως του δικηγορικού λειτουργήματος)

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/8
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 17ης Φεβρουαρίου 2005
   στην υπόθεση C-250/03 (αίτηση του Tribunale amministrativo regionale per la Lombardia για την έκδοση προδικαστικής αποφάσεως): Giorgio Emanuele Mauri κατά Ministero della Giustizia Commissione per gli esami di avvocato presso la Corte d'appello di Milano (1)
   
   (Άρθρο 104, παράγραφος 3, του Κανονισμού Διαδικασίας - Πρόσβαση στο δικηγορικό λειτούργημα - Διατάξεις περί των εξετάσεων προς απόκτηση αδείας ασκήσεως του δικηγορικού λειτουργήματος)
   (2005/C 115/17)
   Γλώσσα διαδικασίας: η ιταλική
   Στην υπόθεση C-250/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε το Tribunale amministrativo regionale per la Lombardia (Ιταλία), με απόφαση της 13ης Νοεμβρίου 2002, που περιήλθε στο Δικαστήριο στις 11 Ιουνίου 2003, στο πλαίσιο της δίκης Giorgio Emanuele Mauri κατά Ministero della Giustizia, Commissione per gli esami di avvocato presso la Corte d'appello di Milano, το Δικαστήριο (δεύτερο τμήμα), συγκείμενο από τους C. W. A. Timmermans (εισηγητή), πρόεδρο τμήματος, C. Gulmann, R. Schintgen, J. Makarczyk, J. Klučka, δικαστές, γενικός εισαγγελέας: P. Léger, γραμματέας: R. Grass, εξέδωσε στις 17 Φεβρουαρίου 2005 διάταξη με το ακόλουθο διατακτικό:
   Τα άρθρα 81 ΕΚ, 82 ΕΚ και 43 ΕΚ δεν απαγορεύουν διάταξη, όπως αυτή του άρθρου 22 του νομοθετικού διατάγματος 1578 της 27ης Νοεμβρίου 1933, όπως ίσχυε κατά τον χρόνο των επίδικων στην κύρια δίκη πραγματικών περιστατικών, η οποία προβλέπει ότι, στο πλαίσιο των εξετάσεων που αποτελούν προϋπόθεση για την πρόσβαση στην άσκηση του δικηγορικού λειτουργήματος, η εξεταστική επιτροπή απαρτίζεται από πέντε μέλη διοριζόμενα από τον Υπουργό Δικαιοσύνης, ήτοι δύο δικαστές, έναν καθηγητή νομικής και δύο δικηγόρους, οι δε τελευταίοι υποδεικνύονται από το Consiglio nazionale forense (Εθνικό Συμβούλιο των Δικηγορικών Συλλόγων) κατόπιν κοινής προτάσεως των συμβουλίων των δικηγορικών συλλόγων της οικείας περιφερείας.
   
      (1)  ΕΕ C 200 της 23.08.2003